Ντέρμπι Παναχαϊκής - Καλαμάτας

Ντέρμπι Παναχαϊκής - Καλαμάτας Πόλεις  Καλαμάτα, Πάτρα Σύλλογοι  ΠαναχαϊκήΠ.Σ. Καλαμάτα Διοργανώσεις  Α΄ ΕθνικήΣούπερ Λιγκ 2Β΄ ΕθνικήΚύπελλο Ελλάδας Πρώτος αγώνας  Π.Σ. Καλαμάτα – Παναχαϊκή 3–1,24 Δεκεμβρίου 1967, Β΄ Εθνική 12η αγωνιστική, Γήπεδο Μεσσηνιακού Πρόσφατος αγώνας  Παναχαϊκή – Π.Σ. Καλαμάτα 0–1, 22 Δεκεμβρίου 2024, Σούπερ Λιγκ 2 14η αγωνιστική, Στάδιο Παναχαϊκής Επίσημοι αγώνες  39 Αποτελέσματα  14–12–13 υπέρ της Παναχαϊκής Τέρματα  44-36 υπέρ της Παναχαϊκής
Ως Ντέρμπι Παναχαϊκής - Καλαμάτας αναφέρεται η αθλητική αναμέτρηση ανάμεσα στις ομάδες της Παναχαϊκής και του Π.Σ. Καλαμάτα, κατά κύριο λόγο στο ποδόσφαιρο.

 Γενική περιγραφή 

 Ίδρυση των συλλόγων 

 Παναχαϊκή 
Στις 14 Ιουνίου του 1891 η εφημερίδα «Φορολογούμενος» ανακοινώνει την ίδρυση του αθλητικού συλλόγου: 

Κάλλιστοι νέοι της ημετέρας πόλεως έθεντο κατ' αυτάς τας βάσεις λαμπρού σωματείου, Γυμναστικού, δηλονότι Συλλόγου εις ον έδωσαν τον τίτλον «Παναχαϊκός Γυμναστικός Σύλλογος» και τον τύπον παρομοίων σωματείων. Του Συλλόγου τούτου, υπέρ ου ευχόμεθα τα βέλτιστα Πρόεδρος εξελέχθη, ο συμπολίτης ημών κ. Γεώργιος Τζίνης.Φορολογούμενος (Πατρών), φύλλο 14 Ιουνίου 1891, σελ. 4

Αμέσως με την ανακοίνωση ίδρυσης αθλητικού συλλόγου πολλοί νέοι της πόλης έσπευσαν να εγγραφούν σε αυτόν, αναφέρονται 500 τα πρώτα μέλη. Ο Παναχαϊκός καλλιέργησε όλα τα τότε γνωστά αθλήματα και διοργάνωσε του πρώτους αγώνες ποδοσφαίρου, κλασικού αθλητισμού, σκοποβολής, ποδηλασίας, κολύμβησης, άρσης βαρών, πάλης, αντισφαίρισης, κωπηλασίας, λεμβοδρομίες, και γυμναστικής. Από τα πρώτα χρόνια της ίδρυσης του είχε ιδιόκτητο γυμναστήριο. 

Στις 20 Νοεμβρίου του 1894, μέλη του Παναχαϊκού που διαφώνησαν και έφυγαν από τον σύλλογο και δημιούργησαν την «Γυμναστική Εταιρεία Πατρών». Η Γ.Ε.Π. ακολούθησε ανάλογη πορεία με τον Παναχαϊκό αναδεικνύοντας πανελληνιονίκες και Ολυμπιονίκες, ενώ απέκτησε με την σειρά της ιδιόκτητο γυμναστήριο. 

Το 1923 τα δύο σωματεία αποφάσισαν να συγχωνευτούν και πάλι σε έναν σύλλογο, έτσι την Κυριακή 12 Φεβρουαρίου του 1923Το Φως των Πατρών, φύλλο 13 Φεβρουαρίου 1923 η συγχώνευση του Παναχαϊκού Γυμναστικού Συλλόγου και της Γυμναστικής Εταιρείας ήταν γεγονός μετά από πολύχρονες προσπάθειες και συζητήσεις που ξεκίνησαν το 1900. Η ονομασία του συλλόγου αποφασίστηκε να είναι «Παναχαϊκή Γυμναστική Ένωσις», Παναχαϊκή από το όνομα του Παναχαϊκού και Γυμναστική Ένωση από το όνομα της Γ.Ε.Π. Πρώτος πρόεδρος και πρωτεργάτης της συγχώνευσης ήταν ο επιφανής πατρινός Χρήστος Κορύλλος.

Μελανό σημείο το γεγονός πως κάποιοι παράγοντες και ποδοσφαιριστές δεν αποδέχτηκαν την ένωση και δεν εντάχθηκαν στο νέο σωματείο, ιδρύοντας τον Π.Σ. Λευκό Αστέρα Πάτρας, έναν αμιγή ποδοσφαιρικό σύλλογο.

Σήμερα η λαοφιλής “Μεγάλη Κυρία της Πελοποννήσου” και ευρύτερα του ελληνικού αθλητισμού καλλιεργεί πολλαπλά τμήματα με μεγάλη κατά καιρούς επιτυχία, εμπλουτίζοντας έτσι την σημαντική παράδοση της.

 Π.Σ. Καλαμάτα 
Ο Ποδοσφαιρικός Σύλλογος η Καλαμάτα ιδρύθηκε το 1967, έπειτα από αναγκαστική συγχώνευση που επέβαλε το δικτατορικό καθεστώς στα ποδοσφαιρικά σωματεία της πόλης Απόλλωνα (1927), Παμμεσσηνιακού (από προηγούμενη συνένωση Α.Ε.Κ. Καλαμάτας και Όμιλου Καλαμάτας, ο οποίος ήταν επίσης προϊόν παλαιότερης συνένωσης των Πράσινων Πουλιών και του Ολυμπιακού Καλαμάτας), Πράσινων Πουλιών (που είχαν επανιδρυθεί) και του Εθνικού Καλαμάτας (1937?). Όλοι αυτοί οι σύλλογοι επανιδρύθηκαν αργότερα και μετέχουν έως σήμερα στις τοπικές διοργανώσεις της Ε.Π.Σ. Μεσσηνίας. Αρχικά ως έμβλημα του σωματείου επιβλήθηκε από τη δικτατορία ο μυθικός φοίνικας, τον οποίο η ομάδα κατάργησε το 1974.

Κατά τη δεκαετία του '70 υπήρξε η πρώτη χρυσή περίοδος του συλλόγου, επί προεδρίας του εμπόρου Λυκούργου Γαϊτανάρου. Το 1972 και το 1974 κατέκτησε το πρωτάθλημα της Β΄ Εθνικής και αγωνίστηκε για δύο περιόδους στην Α΄ Εθνική. Τις διακρίσεις αυτές ακολούθησε μια μακρά περίοδος παρακμής, κατά την οποία ο σύλλογος υποβιβαζόταν συνεχώς, φθάνοντας ως την Α΄ Κατηγορία Ε.Π.Σ. Μεσσηνίας. Στη συνέχεια άρχισε να ανεβαίνει σταδιακά τις κατηγορίες και το 1995 επανήλθε στην Α΄ Εθνική, επί προεδρίας Σταύρου Παπαδόπουλου.

 Έδρες 
Το ντέρμπι μεταξύ των δύο ομάδων λαμβάνει χώρα στις έδρες των δύο ομάδων σε Πάτρα και Καλαμάτα.
Η Παναχαϊκή ως φυσική της έδρα έχει το Στάδιο Κώστας Δαβουρλής, χωρητικότητας 11.321 θεατών, όπου βρίσκεται στην Αγυιά Πάτρας, ενώ έδρα της Καλαμάτας είναι το Δημοτικό Στάδιο Καλαμάτας, χωρητικότητας 4.367 θέσεων και το οποίο βρίσκεται στην πόλη της Καλαμάτας. Στο παρελθόν η Καλαμάτα έχει χρησιμοποιήσει και το Γήπεδο Μεσσηνιακού.

 Αναμετρήσεις και στατιστικά 
 Εθνικές κατηγορίες 
ΣεζόνΔιοργάνωσηΑντίπαλοιΣκορ1967-1968Β΄ Εθνική Καλαμάτα - Παναχαϊκή 3–1 Παναχαϊκή - Καλαμάτα2–01968-1969Β΄ Εθνική Καλαμάτα - Παναχαϊκή 0–1 Παναχαϊκή - Καλαμάτα0–01970-1971Β΄ Εθνική Παναχαϊκή - Καλαμάτα1–0 Καλαμάτα - Παναχαϊκή  3–11972-1973Α΄ Εθνική Παναχαϊκή - Καλαμάτα2–0 Καλαμάτα - Παναχαϊκή2–11974-1975Α΄ Εθνική Καλαμάτα - Παναχαϊκή 1–1 Παναχαϊκή - Καλαμάτα3–01994-1995Β΄ Εθνική Καλαμάτα - Παναχαϊκή 0–0 Παναχαϊκή - Καλαμάτα2–01995-1996Α΄ Εθνική Καλαμάτα - Παναχαϊκή 1–0 Παναχαϊκή - Καλαμάτα1–01996-1997Α΄ Εθνική Καλαμάτα - Παναχαϊκή 1–1 Παναχαϊκή - Καλαμάτα0–01997-1998Α΄ Εθνική  Καλαμάτα - Παναχαϊκή 0–1 Παναχαϊκή - Καλαμάτα1–11998-1999Β΄ Εθνική Καλαμάτα - Παναχαϊκή 1–1 Παναχαϊκή - Καλαμάτα2–11999-2000Α΄ Εθνική Καλαμάτα - Παναχαϊκή 1–1 Παναχαϊκή - Καλαμάτα1–22000-2001Α΄ Εθνική Παναχαϊκή - Καλαμάτα3–2 Καλαμάτα - Παναχαϊκή3–32003-2004Β΄ Εθνική Καλαμάτα - Παναχαϊκή 2–0 Παναχαϊκή - Καλαμάτα0–22004-2005Β΄ Εθνική Καλαμάτα - Παναχαϊκή 3–1 Παναχαϊκή - Καλαμάτα0–32005-2006Β΄ Εθνική Καλαμάτα - Παναχαϊκή 0–0 Παναχαϊκή - Καλαμάτα2–02022-2023Σούπερ Λιγκ 2 Καλαμάτα - Παναχαϊκή 0–0 Παναχαϊκή - Καλαμάτα0–22023-2024Σούπερ Λιγκ 2 Καλαμάτα - Παναχαϊκή 1–0 Παναχαϊκή - Καλαμάτα1–12024-2025Σούπερ Λιγκ 2 Καλαμάτα - Παναχαϊκή 1–0 Παναχαϊκή - Καλαμάτα0–1

 Κύπελλο Ελλάδας 
ΣεζόνΦάσηΑντίπαλοιΣκορ 1975-1976 Α΄ Γύρος Παναχαϊκή - Καλαμάτα3–1 1993-1994 Φάση Ομίλων Καλαμάτα - Παναχαϊκή1–2 2024-2025 3η Φάση Παναχαϊκή - Καλαμάτα0–0 (1–0 παρ.)

 Συνολικά 
 Διοργάνωση Αγώνες Νίκες Παναχαϊκής Ισοπαλίες Νίκες Καλαμάτας Αγώνες πρωταθλήματος Α΄, Β΄, Γ΄ Εθνικής 36 11 12 13 Κύπελλο Ελλάδας 3 3 0 0 Σύνολο 39 14 12 13

 Παραπομπές 

 Πηγές - Εξωτερικοί σύνδεσμοι 

 Παναχαϊκή-Καλαμάτα: Δύο κόσμοι μέσα από τους αριθμούς…. 18/11/2022.

Κατηγορία:Ποδοσφαιρικά ντέρμπι
Κατηγορία:Ποδοσφαιρικά παιχνίδια ελληνικών ομάδων
Κατηγορία:Παναχαϊκή Γ.Ε. (ποδόσφαιρο)
Κατηγορία:Π.Σ. Καλαμάτα